Dr. Annet Nankwanga omukugu mu bya duyiro era akwanaganya ekitongole ekisomesa ebyemizannyo mu yunivasite y’e Makerere, agamba nti omuntu alina puleesa asobola okufuna obuzibu bw’omusaayi okwekwata ssinga puleesa erinnya n’atafuna bujjanjabi bwamangu.
Puleesa bw’erinnya, ereetera omusaayi okuddukira ne kivaako emisuwa egitambuza omusaayi okutendewalirwa oluusi ne gyabika.
Dr. Nankwanga annyonnyola nti wano omuntu ssinga abeera tafunye bujjanjabi bwa mangu okusobola okusaanuula obukulungwa buno, bugenda kusigala mu musaayi bugende nga butambula buzibikire emisuwa.
Dr. Ludoviko Zirimenya, agamba nti puleesa bw’erinnya ekiyitiridde, evaako omuntu okusannyalala ekitundu ekimu n’oluusi okugwa ku ttaka.
Abasawo bagamba nti puleesa bwe bumu ku bulwadde obuttira mu kasirise.
Abantu abasinga bagenda okumanya nti puleesa eri waggulu nga buyise.
“Okwewala embeera eno omuntu alina okwekebeza buli kiseera okumanya obulamu nga bwe buyimiridde naddala puleesa olwo osobole okugikwataganya nga tennaba kulinnya kukutuusa ku kusannyalala”
lug_Latn lug_Latn lug_Latn lug_Latn lug_Latn lug_Latn lug_Latn